pythainlp/thai-wiki-dataset-v3 huggingface dataset:
โช อิน-ซ็อง

โช อิน-ซ็อง (Zo In Sung; ; เกิด 28 กรกฎาคม ค.ศ. 1981) เป็นนักแสดงชาวเกาหลีใต้ มีชื่อเสียงจากการรับบทนำในละครโทรทัศน์เรื่อง วอทแฮปเพนด์อินบาหลี (2004), แดตวินเตอร์, เดอะวินด์โบลว์ส (2013), และ อิทส์โอเค, แดตส์เลิฟ (2014), รวมทั้งภาพยนตร์เรื่อง เดอะคลาสสิก (2003), อะเดอร์ตีคาร์นิวัล (2006), อะโฟรเซนฟลาวเออร์ (2008), เดอะคิง (2017) และ มหาศึกพิทักษ์อันซี (2018)
== ประวัติ ==
โช อิน ซ็อง เกิดเมื่อวันที่ 28 กรกฎาคม 1981 ที่ประเทศเกาหลีใต้ มีชื่ออื่นว่า Zo In Sung มีส่วนสูง 186 เซนติเมตร น้ำหนัก 76 กิโลกรัม เป็นคนราศีสิงห์ มีกรุ๊ปเลือด B นับถือศาสนาคริสต์เขามีน้องชาย 1 คน จบการศึกษาจาก Donggu University (acting major) งานอดิเรกชอบสะสมหมวก เล่นกีฬาเทควันโด้และบาสเก็ตบอล (Taekwondo, Basketball) ปลายปี 1998 โดยการเป็นนายแบบให้กับเสื้อผ้าแบรนด์ Georgio และมีผลงานการแสดงทางละครเรื่องแรกเมื่อปี 2001 ทางช่อง MBC และผลงานทางภาพยนตร์เรื่องแรกในปี 2002 ในปีเดียวกันเขามีผลงานละครชื่อ Piano และ Shooting Star ซึ่งเรื่องนี้เองทำให้แฟนๆ ในไทยรู้จักกับหนุ่มหล่อขี้อายคนนี้ในบทของนักแสดงที่ไม่รู้หนังสือ 
จากนั้น โช อิน ซ็อง ก็มีผลงานทางการแสดงออกมาอย่างสม่ำเสมอ และในปี 2003 เขาก็มีผลงานทางภาพยนตร์ที่ถูกนำเข้ามาฉายในไทยถึง 3 เรื่อง นั่นคือ Medeleine , The Classic และ Love Impossible ซึ่งได้ประกบคู่กับนางเอกชื่อดัง เช่น ชิน มินอา และ ซอน เยจิน เป็นต้น เขาเป็นนักแสดงเกาหลีอีกคนหนึ่งที่ได้รับความนิยมจากแฟนๆ ต่างประเทศค่อนข้างมาก และเมื่อไม่นานมานี้ก็ได้ไปเยือนญี่ปุ่น และสร้างความประทับใจให้กับแฟนๆ ของเขาที่นั่นด้วยเช่นกัน
โช อิน ซ็อง หวนคืนสู่จอแก้วอีกครั้งหลังจากซีรีส์เรื่อง Spring Days ที่ลงจอไปเมื่อปี 2005 โดยเขาห่างงานแสดงละครไปนานถึง 8 ปี โดยเปิดประเดิมด้วยซีรีส์เรื่องดังที่ถูกกล่าวถึงมากที่สุดอย่าง That Winter, The Wind Blows ซึ่งเขารับบทเป็นหนุ่มนักต้มตุ๋นรูปงามที่มาตกหลุมรักสาวตาบอดซึ่งรับบทโดยนักแสดงสาวสวย ซอง เฮเคียว 
== ผลงาน ==
=== ละครโทรทัศน๋ ===
Moving (Disney+, 2023)
Dear My Friends (TVN, 2016)
It’s Okay, That’s Love (SBS, 2014)
That Winter, The Wind Blows (SBS, 2013)
Spring Days (SBS, 2005)
What Happened in Bali (SBS, 2004)
Shoot for the Star (SBS, 2002)
Daemang (SBS, 2002, cameo)
Piano (SBS, 2002)
Nonstop 2 (MBC, 2001)
Drama City "Like An Innocent Comic" (KBS2, 2001)
School 3 (KBS1, 2001)
=== ภาพยนตร์ ===
Smuggling 밀수 (2023)
Escape From Mogadishu (2021)
The Great Battle (2018)
The King (2017)
The Art of Fist Duel (2012)
Frozen Flower (2008)
A Dirty Carnival / Mean Streets (2006)
Love of South & North / Love Impossible (2003)
The Classic (2003)
Madeleine (2002)
Public Toilet (2002)
== รางวัล ==
2007 Best Actor: Elected by college students for her performance in “A Dirty Carnival”
2006 5th Korea Film Awards Best Actor
2005 41st Baeksang Art Awards: Popularity Award
2004 SBS Acting Awards: Best Actor Award
2004 SBS Acting Awards: Top 10 Stars Award
2004 40th Baeksang Art Awards: Best Male TV Actor for What Happened in Bali
2002 SBS Acting Awards: Popularity Award
2002 SBS Acting Awards: Top 10 Stars Award
2001 SBS Acting Awards: New Star Award
2001 MBC Broadcasting Awards: Sitcom Acting Award
2000 KBS Acting Awards: Young Actor Award
== อ้างอิง ==
นักแสดงเกาหลีใต้
บุคคลที่เกิดในปี พ.ศ. 2524
บุคคลจากโซล
ศิษย์เก่าจากมหาวิทยาลัยทงกุก
เจษฎา จิตสวัสดิ์

เจษฎา จิตสวัสดิ์  อดีตนักฟุตบอลทีมชาติไทย เป็นชาวกรุงเทพมหานครโดยกำเนิด เคยเป็นหัวหน้าผู้ฝึกสอนของบางปะอิน อยุธยา, อุดรธานี และอยุธยา ยูไนเต็ด
==ประวัติ==
เจษฎา จิตสวัสดิ์ เกิดเมื่อวันที่ 5 สิงหาคม พ.ศ. 2523 ที่จังหวัดกรุงเทพมหานคร เริ่มเล่นฟุตบอลที่โรงเรียนลำสาลีโดยมี อ.บุญเรือง ศิลาธุลี เป็นผู้ฝึกสอน จบการศึกษาระดับชั้นมัธยมศึกษาตอนปลายจากโรงเรียนเทพศิรินทร์ โดยเป็นหนึ่งในทีมที่คว้าแชมป์จตุรมิตร ในปี 2540 โดยเริ่มเล่นฟุตบอลในตำแหน่งกองกลางตัวรับ ก่อนจะย้ายมาเล่นกองหลังตัวกลางสมัย ม. 5 ตอนเล่นให้กับโรงเรียนเทพศิรินทร์
ผลงานระดับทีมชาติได้แชมป์ซีเกมส์ 2 สมัย, ไทเกอร์คัพ 1 สมัย, มหาลัยอาเซียน 1 สมัย และอันดับ 4 เอเชี่ยนเกม
เคยได้แชมป์ไทยลีก 1 สมัยในฤดูกาล 2547/48 กับสโมสรฟุตบอลพนักงานยาสูบ (ซึ่งปัจจุบันคือ ทีทีเอ็ม สมุทรสาคร) ก่อนจะย้ายจากทีทีเอ็ม สมุทรสาคร มาเล่นให้กับสโมสรฟุตบอลเมืองทอง ยูไนเต็ด
เมื่อ พฤศจิกายน พ.ศ. 2551 และรับตำแหน่งกัปตันทีม ได้รับรางวัลกองหลังยอดเยี่ยมไทยพรีเมียร์ลีกประจำฤดูกาล 2552
ม.ค. 2554 ย้ายจากสโมสรฟุตบอลเมืองทอง ยูไนเต็ด มาเล่นให้กับ บีอีซี เทโรศาสน
ปีพุทธศักราช 2559 กัปตันเจษ ได้มาร่วมทัพโลมามหาภัย พัทยา ยูไนเต็ด จนเมื่อวันที่ 29 พฤษภาคม 2559 มีลอช ยอกซิช กุนซือทีมได้ประกาศลาออกจากตำแหน่ง ทางบอร์ดบริหารสโมสรได้แต่งตั้ง "กัปตันเจษ" ขึ้นเป็นหัวหน้าผู้ฝึกสอนชั่วคราว ซึ่งถือเป็นครั้งแรกสำหรับการคุมทีมของเขา
==เกียรติยศ==
แชมป์ไทยแลนด์ ดิวิชั่น 1 ปี 2543 กับสโมสรโรงงานยาสูบ (ปัจจุบันคือ ทีทีเอ็ม พิจิตร)
แชมป์ไทยแลนด์พรีเมียร์ลีก 2547/48 กับสโมสรโรงงานยาสูบ
แชมป์ไทยแลนด์พรีเมียร์ลีก 2552, 2553 กับสโมสรฟุตบอลเมืองทอง ยูไนเต็ด
== อ้างอิง ==
National Team Players
นักฟุตบอลชาวไทย
บุคคลจากกรุงเทพมหานคร‎‎
บุคคลจากโรงเรียนเทพศิรินทร์
ผู้เล่นในไทยลีก
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลยาสูบ
ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
ผู้เล่นสโมสรฟุตบอลเชียงราย ยูไนเต็ด
ผู้จัดการทีมสโมสรฟุตบอลพัทยา ยูไนเต็ด (ก่อตั้ง พ.ศ. 2551)
ผู้จัดการทีมสโมสรฟุตบอลบางปะอิน อยุธยา
ผู้จัดการทีมสโมสรฟุตบอลอุดรธานี
ผู้จัดการทีมสโมสรฟุตบอลอยุธยา ยูไนเต็ด
ทางรถไฟสายสงขลา

ทางรถไฟสายหาดใหญ่–สงขลา หรือ ทางรถไฟสายสงขลา–สุไหงโก-ลก เป็นทางแยกสายหนึ่งของทางรถไฟสายใต้ ที่ชุมทางหาดใหญ่ สุดปลายทางที่สถานีรถไฟสงขลา มีความยาว 29 กิโลเมตร
== ประวัติ ==
ทางรถไฟสายสงขลาเป็นส่วนหนึ่งของทางรถไฟสายใต้ซึ่งในขณะนั้นมีการก่อสร้างเป็นช่วง ๆ เบื้องต้นมีการก่อสร้างเส้นทางสงขลา–พัทลุง ระยะทาง 107 กิโลเมตร กระทรวงคมนาคมจึงนำความขึ้นกราบบังคมทูลพระกรุณาพระบาทสมเด็จพระมงกุฎเกล้าเจ้าอยู่หัว พระองค์จึงทรงพระกรุณาโปรดเกล้าฯ พระราชทานให้เปิดการเดินรถรับส่งผู้โดยสารและสินค้าตั้งแต่วันที่ 1 มกราคม พ.ศ. 2456 เป็นต้นมา กรมรถไฟหลวงก่อสร้างทางรถไฟสายใต้เสร็จสิ้นใน พ.ศ. 2459 เชื่อมการเดินทางไปถึงสถานีรถไฟบางกอกน้อยได้
กรมรถไฟหลวงได้ย้ายทางแยกสายสงขลา จากเดิมแยกที่สถานีรถไฟชุมทางอู่ตะเภาไปยังสถานีรถไฟชุมทางหาดใหญ่ เพื่อให้ชุมทางสายสุไหงโก-ลก และสายปาดังเบซาร์รวมอยู่ที่หาดใหญ่ที่เดียว พร้อมกับยุบเลิกสถานีรถไฟชุมทางอู่ตะเภาใน พ.ศ. 2465 ทำให้การเดินทางระหว่างสงขลากับหาดใหญ่เป็นไปอย่างสะดวก และมีการเพิ่มขบวนรถเพื่อรองรับผู้โดยสารที่มีมากขึ้นตามลำดับ
ในเวลาที่ผู้คนนิยมใช้รถไฟในการโดยสาร ใน พ.ศ. 2509 รัฐบาลได้ก่อสร้างทางหลวงเพิ่มขึ้น มีการปรับปรุงผิวทางจราจรให้แข็งแรง การเดินทางด้วยรถยนต์จึงได้รับความนิยมแทนที่รถไฟ ที่สุดคณะรัฐมนตรีมีมติให้การรถไฟแห่งประเทศไทยยกเลิกการเดินรถไฟสายสงขลา ตั้งแต่วันที่ 1 กรกฎาคม พ.ศ. 2521 แต่ให้รักษาเขตทางไว้ก่อน โดยมิได้รื้อทางรถไฟออก ปัจจุบันเส้นทางอยู่ในสภาพชำรุดทรุดโทรม และมีผู้บุกรุกปลูกสร้างอาคารบ้านเรือนทับบริเวณเขตทางรถไฟเป็นจำนวนมาก โดยเฉพาะในเขตเทศบาลนครสงขลา
กรมศิลปากรขึ้นทะเบียนสถานีรถไฟสงขลา พื้นที่ 3 ไร่ 1 งาน 51 ตารางวา เป็นโบราณสถาน เมื่อวันที่ 27 มกราคม พ.ศ. 2547
== สถานี ==
ทางรถไฟสายสงขลาประกอบด้วยสถานี ที่หยุดรถและป้ายหยุดรถดังต่อไปนี้
กม. 928.58 ชุมทางหาดใหญ่
กม. 929.13 ป้ายหยุดรถตลาดหาดใหญ่
กม. 932.05 ป้ายหยุดรถคลองแห
กม. 934.61 ป้ายหยุดรถคลองเปล
กม. 936.15 ป้ายหยุดรถบ้านเกาะหมี
กม. 936.92 สถานีเขาบันไดนาง
กม. 939.20 ป้ายหยุดรถตลาดน้ำน้อย
กม. 939.83 สถานีน้ำน้อย
กม. 942.23 ป้ายหยุดรถบ้านกลางนา
กม. 944.45 สถานีควนหิน
กม. 945.19 ป้ายหยุดรถตลาดพะวง
กม. 948.53 ที่หยุดรถน้ำกระจาย
กม. 950.81 ป้ายหยุดรถบ้านบางดาน
กม. 956.68 ป้ายหยุดรถวัดอุทัย
กม. 958.04 สถานีสงขลา
(เป็นข้อมูลในปี พ.ศ. 2511)
== การฟื้นฟู ==
เมื่อเมืองหาดใหญ่และเมืองสงขลามีการพัฒนาเติบโตขึ้นเป็นอย่างมาก จึงมีแนวคิดที่จะฟื้นฟูเส้นทางรถไฟสายนี้ขึ้นมาใหม่ตามโครงการศึกษาจัดทำระบบขนส่งมวลชนเมืองหาดใหญ่และเชื่อมโยงเมืองสงขลา มี สำนักงานนโยบายและแผนการขนส่งและจราจร เป็นผู้ให้ทุนและมอบหมายให้ศูนย์วิจัยและพัฒนาจราจรและขนส่ง มหาวิทยาลัยเทคโนโลยีพระจอมเกล้าธนบุรี เป็นผู้ศึกษาในปี พ.ศ. 2552 ผลการศึกษาเห็นว่าระบบขนส่งมวลชนที่เหมาะสมควรเป็นทางรถไฟรางเดี่ยว ใช้ขบวนรถดีเซลราง โดยมีประมาณการค่าใช้จ่ายทั้งโครงการ 5,000 ล้านบาท 
ต่อมา เส้นทางนี้ได้ถูกนำมาศึกษาเพื่อฟื้นฟู โดยเป็นส่วนหนึ่งของโครงการรถไฟทางคู่ สายสุราษฎร์ธานี-ชุมทางหาดใหญ่-สงขลา โดยมีระยะทางรวม 29 กิโลเมตร ครอบคลุม 2 อำเภอ 9 ตำบล สถานีในแนวเส้นทาง 7 สถานี (ไม่รวมสถานีชุมทางหาดใหญ่)
== อ้างอิง ==
สิ้นสุดในปี พ.ศ. 2521
ทางรถไฟในจังหวัดสงขลา
ว่านน้ำ

ว่านน้ำ เป็นพืชสมุนไพรที่มีพลังร้อน มีลำต้นเป็นเหง้าอยู่ใต้ดินเป็นแท่งค่อนข้างแบน  ใบมีลักษณะแข็งตั้งตรง   ปลายใบจะแหลม ใบเรียงสลับกันซ้ายขวาเป็นแผง
ดอกมีสีเขียวขนาดเล็กจะออกดอกเป็นช่อ มีจำนวนมากอัดกันแน่นเป็นแท่งรูปทรงกระบอก   ชอบขึ้นตามที่น้ำขัง หรือที่ชื้นแฉะส่วนที่นำมาใช้ประโยชน์ได้เช่น
ราก ถ้านำมารับประทานมากๆ จะทำให้อาเจียน แต่ว่ามีกลิ่นหอม รับประทานน้อยๆ  สามารถใช้เป็นยาแก้ปวดท้อง  บำรุงธาตุ แก้จุก ขับลมในลำไส้ ปรุงลงในยาขมต่างๆ ทำให้ระงับอาการปวดท้องได้เพราะในว่านน้ำมีสารชนิดหนึ่งเรียกว่า อาโกริน  ที่มีรสขมและแอลคาลอยด์ คาลาไมท์ เป็นยาแก้บิด เป็นยารักษาบิดของเด็ก (คือมูกเลือด) และหวัดลงคอ (หลอดลมอักเสบ) ได้เป็นอย่างดี เป็นยาขับเสมหะอย่างดี  และรากยังใช้เป็นยาเบื่อแมลงต่างๆ เช่น แมลงวัน  เป็นยาแก้เส้นกระตุก แก้หืด ขับเสมหะ แก้ปวดศีรษะ  แก้ปวดกล้ามและข้อ แก้โรคผิวหนัง
เหง้า นำมาใช้ขับลม แก้ท้องอืด ท้องเฟ้อ แก้โรคผิวหนัง เป็นยาหอมได้
น้ำมันหอมระเหยจากต้น  สามารถแก้โรคชัก เป็นยาขมหอม ขับแก๊สในท้อง ทำให้เจริญอาหาร ช่วยการย่อยอาหารได้ดี
นอกจากนี้ว่านน้ำยังมีสรรพคุณ ในการช่วยเสริมสร้างสติปัญญาและช่วยพัฒนาความจำให้มีความจำดี ใช้เป็นยาอายุวัฒนะ  อีกทั้งช่วยให้นมมารดาบริสุทธิ์
ในตำราของอินเดีย ใช้ว่านน้ำผสมกับยารักษาโรค รักษาเกี่ยวกับโรคสมอง ท้องร่วง โรคตา แก้หอบหืด โรคเกี่ยวกับระบบทางเดินหายใจ เป็นต้น
== วิธีการปลูกและดูแลรักษา ==
ว่านน้ำปลูกได้ดีในที่ชื้นแฉะ มีน้ำท่วม ริมบ่อน้ำ ปลูกโดยการตัดต้นพันธุ์หรือเหง้าให้มีข้ออย่างน้อย 1 ข้อ ปักชำในกระบะทรายก่อน พอเริ่มงอกจึงย้ายไปปลูก หรือนำท่อนพันธุ์ไปปักประมาณ 1 สัปดาห์ จะเป็นใบอ่อนแตกออกมา ขยายพันธุ์โดยการแตกหน่อ
ส่วนการดูแลรักษา ว่านน้ำเป็นพืชที่ชอบแสงแดดรำไร เจริญเติบโตได้ดีในฤดูฝน เมื่อเข้าปลายฤดูฝนเหง้าจะเริ่มมีใบแห้ง เริ่มจากเหง้าข้อที่ 1 ไปเรื่อยๆ  ถ้าขาดน้ำในช่วงนี้เป็นเวลานาน เหง้าอาจจะแห้งตายได้แต่ถ้ามีน้ำอยู่ เหง้าก็ยังคงสดอยู่และแตกรากและใบใหม่ต่อไป
== สรรพคุณ ==
รักษาอาการปวดฟัน  เลือดออกตามไรฟัน  โดยใช้เหง้าแห้งนำไปบดให้เป็นผงละเอียด  ใช้ทา
รักษาอาการท้องอืด  อาหารไม่ย่อย  โดยใช้เหง้าแห้ง  เมล็ดที่แก่ของหัวผักกาดขาว  ซิ่งเข็ก  และ หัวแห้วหมู  นำมาผสมกันแล้วนำไปต้มน้ำกิน
รักษาอาการโรคบิด  ท้องเสียโดยใช้เหง้าแห้ง  บดเป็นผงละเอียด  ใช้กินกับน้ำสุกที่ทิ้งไว้ให้เย็นแล้ว
== ข้อมูลทางคลินิก ==
ใช้รักษาอาการกระจกตาอักเสบ โดยใช้น้ำที่ต้มจากรากแห้ง นำมาใช้หยอดตาหรือใช้ล้างตา
รักษาอาการลำไส้อักเสบ ใช้รากสดนำไปตากแห้ง  แล้วบรรจุเป็นแคปซูล
รักษาอาการอักเสบเรื้อรัง  ใช้ผงของราก นำไปบดแล้วบรรจุแคปซูล
== ข้อมูลทางเภสัชวิทยา ==
มีฤทธิ์ในการรักษาอาการชัก
มีฤทธิ์ต่อระบบกาย่อยอาหาร
มีฤทธิ์ระงับอาการไอและขับเสมหะ
มีฤทธิ์ต่อระบบการหมุนเวียนของโลหิต
== ประโยชน์จากน้ำมันว่านน้ำ ==
แต่งกลิ่นเครื่องสำอางประเภทสบู่ น้ำหอม ครีม ผงซักฟอก และโลชั่นต่างๆ
== ในทางวัฒนธรรม ==

ชาวจีนภาคใต้ (ตอนใต้ของแม่น้ำแยงซี เช่น มณฑลเจ้อเจียง และเมืองเซึ่ยงไฮ้) ใช้กิ่งเฮียเฮียะกับใบว่านน้ำ แขวนประตูในช่วงเทศกาลไหว้บ๊ะจ่างเพื่อปัดเป่าวิญญาณร้าย
== อ้างอิง ==
สมุนไพร
ไม้น้ำ
เครื่องเทศ
วงศ์ว่านน้ำ
พืชที่ใช้ในอายุรเวท
ท็อปออฟเดอะป็อปส์

ท็อปออฟเดอะป็อปส์ (Top of the Pops) หรือเรียกย่อๆว่า TOTP เป็นรายการชาร์ตเพลงในอังกฤษออกฉายครั้งแรกทางช่องบีบีซี ตั้งแต่ 1 มกราคม ค.ศ. 1964 จนออกอากาศในตอนสุดท้ายเมื่อวันที่ 30 กรกฎาคม ค.ศ.  2006 โดยรายการในแต่ละสัปดาห์จะมีการแสดงของศิลปินที่มียอดขายดีที่สุดประจำสัปดาห์ กับการรายงานผลซิงเกิลประจำสัปดาห์นั้น นอกจากนั้นจะมีรายการตอนพิเศษในวันคริสต์มาสที่จะเป็นสุดยอดซิงเกิลขายดีประจำปี
== แหล่งข้อมูลอื่น ==
http://www.bbc.co.uk/totp
http://www.imdb.com/title/tt0139803/
http://www.tv.com/show/8566/summary.html 
ซีรีส์ช่องบีบีซี
เดอะ เนชั่น (แก้ความกำกวม)

__NOTOC__
เดอะ เนชั่น อาจจะหมายถึง
== สิ่งพิมพ์ ==
เนชั่นกรุ๊ป - บริษัทสื่อสารมวลชนแห่งหนึ่งของประเทศไทย ซึ่งหนังสือพิมพ์ เดอะ เนชั่น เป็นสิ่งพิมพ์หนึ่งในเครือ
เดอะ เนชั่น (ประเทศไทย) (The Nation (Thailand)) - หนังสือพิมพ์รายวันภาษาอังกฤษของประเทศไทย
เดอะ เนชั่น (หนังสือพิมพ์) (The Nation (newspaper)) - หนังสือพิมพ์ภาษาอังกฤษในปากีสถาน
เดอะ เนชั่น (The Nation) - นิตยสารประจำสัปดาห์ของสหรัฐอเมริกาที่มีเนื้อหาด้านการเมืองและวัฒนธรรม ที่บรรยายว่าตัวเองว่าเป็นนิตยสารผู้นำของฝ่ายซ้าย
เลิฟซีนส์ (อัลบั้ม)

บี้ เลิฟซีนส์ (BIE Love Scenes) เป็นอัลบั้มเพลงลำดับที่ 1 ของบี้ เดอะสตาร์ จากค่ายเอ็กแซ็กท์ ภายใต้สังกัด จีเอ็มเอ็ม แกรมมี่ ออกจำหน่ายในเดือนกันยายน พ.ศ. 2549
== รายชื่อเพลง ==
I Need Somebody (อยากขอสักคน)
ตัดใจไม่ไหว
คุณผู้หญิงผมยาว
ถ้าคืนนี้คุณนอนไม่หลับ
อดห่วงไม่ไหว
รหัสรัก
สายไปไหม
หยุดฉันที
น้องพิเศษ
เพียงสบตา
อัลบั้มเพลงในปี พ.ศ. 2549
ชลิตา เฟื่องอารมย์

ชลิตา เฟื่องอารมย์ (เกิด 5 ตุลาคม พ.ศ. 2519) ชื่อเล่น แนน เป็นนักแสดงและพิธีกรชาวไทย เป็นบุตรสาวของ ชลิต เฟื่องอารมย์และเป็นพี่สาวของ วรฤทธิ์ เฟื่องอารมย์ ปัจจุบันทำงานด้านเบื้องหลังการบันเทิง
==ประวัติ==
ชลิตา เฟื่องอารมย์ ชื่อเล่น แนน เกิด 5 ตุลาคม พ.ศ. 2519 เป็นนักแสดงและพิธีกร เป็นบุตรสาวของ ชลิต เฟื่องอารมย์ และเป็นพี่สาวของ วรฤทธิ์ เฟื่องอารมย์ ปัจจุบันทำงานด้านเบื้องหลังการบันเทิง
ด้านชีวิตครอบครัวสมรสกับ ธนวัต ดุษฎีวิจัย นักธุรกิจ เมื่อวันอาทิตย์ที่ 25 มีนาคม พ.ศ. 2555
ปัจจุบัน มีบุตรแล้ว บุตรชาย ชื่อ น้องธัชช คลอดเมื่อวันที่ 24 มกราคม พ.ศ. 2559
==การศึกษา==
ชลิตาจบการศึกษาระดับมัธยมศึกษาตอนต้นที่โรงเรียนสาธิต มศว ประสานมิตร จากนั้นจึงเข้าเรียนที่โรงเรียนเตรียมอุดมศึกษา และจบปริญญาตรีคณะนิเทศศาสตร์ จุฬาลงกรณ์มหาวิทยาลัย ปัจจุบันศึกษาปริญญาโท คณะรัฐศาสตร์ วิชายุโรปศึกษา จุฬาลงกรณ์มหาวิทยาลัย
== ผลงาน ==
===ละคร===
{| class = "wikitable"
|-
! ปี พ.ศ. !! เรื่อง !! รับบทเป็น !! ออกอากาศ
|-
| rowspan = "2" | 2538 || ผู้กองยอดรัก|| ผู้กองฉวีผ่อง || rowspan="2'|ช่อง 9
|-
| ปิงรักเธอให้ได้ภายใน 3 วัน ||
|-
| rowspan = "2" | 2539 || รักสับหลีก|| แจ๋ม ||ช่อง 3
|-
| สาบนรสิงห์ || ปดิวรดา/ศุภธิดา ||ช่อง 5
|-
| rowspan = "1" | 2540 || โรงแรมผี || ปัทมา/สารภี ||ช่อง 9
|-
| rowspan = "3" | 2541 || สามหนุ่มเนื้อทอง|| ลำเภา ||rowspan="4"|ช่อง 3
|-
| บ้านไร่เรือนรัก|| บรรพตี (น้องเอิง)
|-
| ขอโทษทีขอเป็นฮีโร่||
|-
| rowspan = "1" | 2542 || ชื่นชีวานาวี || พีชานิกา (หนูอี๊ด)
|-
| rowspan = "1" | 2543 || เพลงผีบอก|| ภัสสร ||ช่อง 5
|-
| rowspan = "2" | 2544 || ขมิ้นกับปูน || ปวีณา ||rowspan="6"|ช่อง 3
|-
| เส้นสายลายรัก|| ลูกขวัญ
|-
| rowspan = "1" | 2545 || หนี้แค้นแสนรัก|| ธาริณี
|-
| rowspan = "1" | 2546 || กิเลสมาร || ระตี
|-
| rowspan = "1" | 2547 || เจ้าสาวสลัม|| หม่อมราชวงศ์หญิงจิตาภา
|-
| rowspan = "1" | 2550 || สืบลับรหัสรัก|| พรรณราย
|-
| rowspan = "1" | 2562 ||  Club Friday the Series 11 "รักไม่ได้ออกอากาศ" ตอน คนไม่ควรรัก|| จ๋า||GMM 25
|}
=== ละครของโรงเรียน ===
2551 ละครฟื้นฟูศีลธรรมโลก : เรื่อง โรงเรียนหลังเขา รับบทเป็น ครูไก่ นักแสดงร่วมกับ พรชิตา ณ สงขลา
=== พิธีกร ===
หนูดีมีเรื่องเล่า
แวะเที่ยววันจันทร์
วิถีชาวบ้าน
สเปเชียลติงส์
Gmm news ( ข่าวเที่ยง )
=== มิวสิควีดิโอ ===
2535 แม่เจ้าประคุณทูนหัว  ของ นีโน่ เมทนี บุรณศิริ อัลบั้ม นีโน่คัมแบ็ก
2543 รักเดียวใจเดียว ของ เสือ ธนพล อินทฤทธิ์ อัลบั้ม คนใช้ชีวิต
== รางวัล ==
รางวัลเมขลา ครั้งที่ 16 ผู้แสดงนำหญิงดีเด่น จากละครเรื่อง สาบนรสิงห์
== อ้างอิง ==
ผลงานที่ผ่านมาของ "แนน-ชลิตา
"แนน-ชลิตา แย้ม ลุ้นแต่งปีนี้ 
แนน แนะนำ ร้านอาหาร “ครัวชลิต” 
อินสตาแกรมของแนน ชลิตา เฟื่องอารมย์
สกุลเฟื่องอารมย์
นักแสดงชาวไทย
บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
บุคคลจากโรงเรียนเตรียมอุดมศึกษา
นิสิตเก่าคณะนิเทศศาสตร์ จุฬาลงกรณ์มหาวิทยาลัย
บุคคลจากคณะรัฐศาสตร์ จุฬาลงกรณ์มหาวิทยาลัย
แดร๊กคิวล่าแมน

แดร๊กคิวล่าแมน (ドラキュラクマン; Draculaman) เป็นตัวละครจากการ์ตูนเรื่องดราก้อนบอล (ปรากฏตัวครั้งแรกในหนังสือการ์ตูน เล่ม 9 ตอนที่ 99 ซึ่งถือเป็นเลขมงคลของไทย) ซึ่งเป็นแวมไพร์ดูดเลือด ที่เป็นนักมวยไทย และมีความสามารถในการแปลงกายเป็นค้างคาว แดร๊กคิวล่าแมนปรากฏตัวในการ์ตูนแอนิเมชันครั้งแรกที่ญี่ปุ่น ในวันพุธที่ 15 กรกฎาคม ค.ศ. 1987 โดยใช้ชื่อตอนว่า : Totsugeki! Warera Gonin no Senshi (We are the Five Warriors)
== ประวัติตามท้องเรื่อง ==
แดร๊กคิวล่าแมน เคยชนะ คุริริน ในการประลองยุทธที่แม่เฒ่าหมอดูจัดขึ้น แต่ก็พ่ายแพ้การทำแท็คทีมระหว่าง "อูป้า" กับ"ปูอัล" ในศึกต่อมา โดยอูป้าได้ยืนกางแขนทำเครื่องหมายไม้กางเขนขู่ให้แดร๊กคิวล่าแมนได้หวาดกลัว และปูอัลได้แปลงกายเป็นมือขนาดใหญ่ตบแดร๊กคิวล่าแมนในร่างค้างคาวจนร่วงลงทะเลสาบข้างสนามประลองไป ซึ่งในหนังสือการ์ตูนฉบับลิขสิทธิ์ภาษาไทย "แดร๊กคิวล่าแมน" ร้องเพลง ออล~ไอ วอนน่าดู~ ขณะทำการไหว้ครู ชื่อของ"แดร๊กคิวล่าแมน" ดัดแปลงมาจากตัวละครนิยายเรื่อง "แดร๊กคูล่า" ของบราม สโตกเกอร์
== การปรากฏตัวในสื่ออื่น ==
แดร๊กคิวล่าแมน เป็นตัวละครในการ์ดเกม "ดราก้อนบอลซูเปอร์การ์ดเกม" ภาคภาษาไทย เวอร์ชัน 4 ซึ่งมีรหัสการ์ดคือ DB-402 และเวอร์ชันสเปเชียล ซึ่งมีรหัสการ์ดคือ DB-235 โดยทั้งสองเวอร์ชันนี้อยู่ในสังกัดฝ่ายอธรรม รวมทั้งมีการจัดทำเป็นเวอร์ชันภาษาอังกฤษซึ่งมีรหัสการ์ดคือ FWA-153 และจัดอยู่ในการ์ดวอริเออร์
== แนวคิดการสร้างตัวละคร ==
== การตอบรับ ==
== อ้างอิง ==
== ดูเพิ่ม ==
พัมพุต
== แหล่งข้อมูลอื่น ==
ข้อมูลที่เกี่ยวข้องกับ "แดร๊กคิวล่าแมน" 
ข้อมูลเกี่ยวกับดราก้อนบอลซุปเปอร์การ์ดเกม  
ข้อมูลเกี่ยวกับดราก้อนบอลซุปเปอร์การ์ดเกม 
ตัวละครการ์ตูน
เกมไพ่
ตัวละครที่เป็นนักมวยไทย
ตัวละครที่เป็นแวมไพร์
ตัวละครในดราก้อนบอล
ตัวละครชายในอนิเมะและมังงะ
บิดพิภพ ทะลุโลก

บิดพิภพ ทะลุโลก เป็นภาพยนตร์ไทยโดย บริษัท กลองชัยภาพยนตร์ จำกัด ออกฉายในประเทศไทยเมื่อวันพฤหัสบดีที่ 29 ตุลาคม พ.ศ. 2552 กำกับโดยเปลว ศิริสุวรรณ และกำกับเทคนิคพิเศษโดยภาคภูมิ สุวัติพานิช นำแสดงโดยคะซุกิ ยะโนะ, ด.ช.นราธิษณ์ น้ำค้าง และ ด.ญ.พิมพ์ ปวีณ์ เป็นภาพยนตร์เกี่ยวกับกลุ่มเด็กๆ ที่ออกเดินทางไปเข้าค่ายลูกเสือในแคมป์กลางป่า แล้วหลุดเข้ามิติกาลเวลาและต้องต่อสู้ผจญภัยกับงูยักษ์  ภาพยนตร์ทำรายได้ 0.2 ล้านบาท
== อ้างอิง ==
ภาพยนตร์ที่ออกฉายในปี พ.ศ. 2552
ภาพยนตร์ไทย
ภาพยนตร์สัตว์ประหลาด
== แหล่งข้อมูลอื่น ==
เลขพรันด์เทิล

เลขพรันด์เทิล  หรือ จำนวนพรันด์เทิล (Prandtl number; ตัวย่อ: Pr) เป็นปริมาณไร้มิติ ซึ่งเป็นตัวบ่งชี้ความสามารถของของไหลในการส่งผ่านโมเมนตัมในของไหลเมื่อเทียบกับการส่งผ่านความร้อนในของไหล สูตรที่ใช้ในทางวิศวกรรมของเลขพรันด์เทิลสามารถเขียนได้ว่า
\mathrm{Pr} = \frac{
u}{\alpha} = \frac{\mbox{viscous diffusion rate}}{\mbox{thermal diffusion rate}} = \frac{c_p \mu}{k}
โดยที่:
u : ความหนืดเชิงจลนศาสตร์, 
u = \mu/\rho, (SI units : m2/s)
\alpha : การแพร่ของความร้อน, \alpha = k/(\rho c_p), (SI units : m2/s)
\mu : ความหนืดเชิงพลศาสตร์, (SI units : Pa s)
k: การนำความร้อน, (SI units : W/(m K) )
c_p : ความจุความร้อนจำเพาะ, (SI units : J/(kg K) )
\rho : ความหนาแน่น, (SI units : kg/m3 ).
ความหมายเชิงกายภาพของเลขพรันด์เทิลคือ ปริมาณที่บ่งบอกความหนาของชั้นขอบของโมเมนตัม (momentum boundary layer) เมื่อเทียบกับ ชั้นขอบของความร้อน (thermal boundary layer) ในการไหลของของไหล นั่นหมายความว่าหากของไหลที่มีค่าเลขพรันด์เทิลต่ำ(เช่นปรอท) ไหลไปบนพื้นผิวหนึ่งๆ ความร้อนจากพื้นผิวจะส่งผ่านเข้ามาในของไหล ได้ลึกกว่าการส่งผ่านโมเมนตัม เพราะความร้อนสามารถส่งผ่านได้เร็วกว่าโมเมนตัมสำหรับกรณีนี้ หรืออีกนัยหนึ่งคือ ความหนาของ ชั้นขอบของความร้อน จะหนากว่า ชั้นขอบของโมเมนตัม มาก
== อ้างอิง ==
Viscous Fluid Flow, F. M. White, McGraw-Hill, 3rd. Ed, 2006
Anderson, P.S. "Measurement of prandtl number as a function of Richardson number avoiding self-correlation," Boundary-Layer Meteorology 131 (3), pp. 345-362  (2009)
พลศาสตร์ของไหล
จำนวนไร้มิติ
กลศาสตร์ของไหล
โทกูซัตสึ

โทกูซัตสึ  เป็นคำศัพท์ในภาษาญี่ปุ่น หมายถึงภาพยนตร์ที่แสดงด้วยมนุษย์จริงหรือละครโทรทัศน์ที่ใช้เทคนิคพิเศษ เนื้อหาส่วนใหญ่จะเกี่ยวข้องกับนิยายวิทยาศาสตร์ แฟนตาซี หรือสยองขวัญ แต่ภาพยนตร์และรายการโทรทัศน์ในประเภทอื่น ๆ บางครั้งก็สามารถนับเป็นโทกูซัตสึเช่นกัน ประเภทที่ได้รับความนิยมมากที่สุดของโทกูซัตสึ ได้แก่
ภาพยนตร์สัตว์ประหลาดไคจู เช่น ภาพยนตร์ชุดก็อตซิลลา และ กาเมร่า ละครโทรทัศน์ซูเปอร์ฮีโร่ เช่น คาเมนไรเดอร์และซีรีส์ฮีโร่เกราะเหล็ก และละครเมคา (Mecha) อย่าง Giant Robo และ Ambassador Magma รายการโทรทัศน์โทกูซัตสึบางรายการเป็นการผสมผสานของประเภทข้างต้นด้วย เช่น อุลตร้าแมน และ ซูเปอร์เซ็นไต
== ประวัติ ==
== เทคนิค ==
== โทกูซัตสึที่มีชื่อเสียง ==
ปัจจุบัน
ขบวนการนักสู้ หรือ ซูเปอร์เซ็นไต
มาสค์ไรเดอร์ ซีรีส์
อุลตร้าซีรีส์
เมทัลฮีโร
อดีต
โชวเซย์จินซีรีส์
TOMICAฮีโร่ซีรีส์
ก็อดซิลลาซีรีส์
== อ้างอิง ==
โทกูซัตสึ
คำศัพท์ในวงการบันเทิงญี่ปุ่น
คุณหญิง

คุณหญิง ในอดีตใช้เป็นคำนำหน้าชื่อภรรยาเอกของขุนนางชั้น พระยา ปัจจุบันเป็นคำนำหน้าชื่อสตรีสามัญชนทุกคนที่ได้รับพระราชทานเครื่องราชอิสริยาภรณ์จุลจอมเกล้า ตั้งแต่ชั้นจตุถจุลจอมเกล้าขึ้นไปถึงทุติยจุลจอมเกล้า ถือเป็นเกียรติที่พระมหากษัตริย์พระราชทานแก่สตรีผู้นั้นเป็นกรณีพิเศษ มิได้ขอพระราชทานโดยรัฐบาล
== ประวัติ ==
การใช้คำนำหน้าชื่อสตรีในอดีตนั้นมีการระบุเกี่ยวพันกับบรรดาศักดิ์ของสามีที่ได้รับพระราชทานจากพระมหากษัตริย์ แม้ปัจจุบันจะไม่มีการขอพระราชทานบรรดาศักดิ์ให้ข้าราชการแล้ว แต่สตรีผู้ได้รับพระราชทานเครื่องราชอิสริยาภรณ์จุลจอมเกล้า ก็ยังสมควรได้รับคำยกย่องอยู่ โดยอนุโลมไม่ต้องยึดถือบรรดาศักดิ์ของสามีเป็นเกณฑ์
สตรีสามัญชนที่สมรสหรือเคยสมรส หากได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นจตุถจุลจอมเกล้าขึ้นไปถึงทุติยจุลจอมเกล้า มีคำนำหน้าชื่อว่า "คุณหญิง" ยกเว้นพระบรมวงศานุวงศ์ฝ่ายในและสตรีที่เป็นหม่อมห้ามพระราชวงศ์ หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ไม่ต้องเปลี่ยนคำนำหน้าพระนามหรือชื่อ สำหรับสตรีที่เป็นราชนิกูล ชั้นหม่อมหลวง หม่อมราชวงศ์ได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นจตุถจุลจอมเกล้าถึงทุติยจุลจอมเกล้า ไม่ต้องเปลี่ยนคำนำชื่อ ส่วนสตรีสามัญชนที่มิได้สมรส หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ก็จะมีคำหน้านามว่า "คุณ"
ต่อมาในวันที่ 3 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯให้สตรีทุกคนที่ได้รับพระราชทานเครื่องราชอิสริยาภรณ์จุลจอมเกล้า ตั้งแต่ชั้นจตุถจุลจอมเกล้าถึงทุติยจุลจอมเกล้า ใช้คำนำหน้าชื่อว่า "คุณหญิง" ทั้งหมด แม้ไม่เคยสมรส
นอกจากนี้ คำว่า คุณหญิง ยังใช้เป็นนามลำลองของ หม่อมราชวงศ์หญิง อีกด้วย เช่น หม่อมราชวงศ์ศรีคำรุ้ง ยุคล มีนามลำลองว่า คุณหญิงแมงมุม เป็นต้น
เครื่องราชอิสริยาภรณ์จุลจอมเกล้าเป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2416 เนื่องในวโรกาสฉลองกรุงรัตนโกสินทร์ครบ 90 ปี ให้ใช้แพรแถบสีชมพูอันเป็นสีของวันอังคาร ซึ่งเป็นวันพระราชสมภพ โดยเครื่องราชอิสริยาภรณ์จุลจอมเกล้าฝ่ายใน ชั้นจตุตถจุลจอมเกล้า มีจำนวน 150 ดวง ตติยจุลจอมเกล้า จำนวน 250 ดวง และทุติยจุลจอมเกล้า จำนวน 100 สำรับ ดังนั้นจำนวนคุณหญิง จะมีได้ไม่เกิน 500 คน
== อ้างอิง ==
ราชกิจจานุเบกษา, ประกาศสำนักนายกรัฐมนตรี เรื่อง ลำดับเกียรติเครื่องราชอิสริยาภรณ์ไทย , เล่ม ๑๑๐, ตอน ๒๙ง ฉบับพิเศษ, ๑๒ มีนาคม พ.ศ. ๒๕๓๖, หน้า ๑
== ดูเพิ่ม ==
ท่านผู้หญิง
คุณหญิง
ภาษาลากี

ลากี (له‌کی|translit=Lekî; لکی) เป็นภาษาถิ่นที่แบ่งออกเป็นสองสำเนียงหลัก คือ Pish-e Kuh Laki และ Posht-e Kuh Laki นักภาษาศาสตร์ส่วนใหญ่จัดให้ภาษาลากีเป็นภาษาย่อยเคิร์ด และมีผู้พูดภาษานี้เป็นภาษาแม่ส่วนใหญ่ในพื้นที่ระหว่างโฆร์แรมอบอดกับเคร์มอนชอฮ์ประมาณหนึ่งล้านคน
== การจัดอันดับ ==
ยังไม่มีข้อสรุปถึงการจัดอันดับว่าภาษาลากีเป็นภาษาย่อยของภาษาเคิร์ดใต้หรือภาษาย่อยที่ 4 ของภาษาเคิร์ด แต่ความแตกต่างระหว่างภาษาลากีกับภาษาย่อยอิหร่านใต้อื่น ๆ นั้นมีน้อย อย่างไรก็ตาม Fattah โต้แย้งว่าภาษาลากีไม่สามารถเป็นภาษาย่อยของภาษาเคิร์ดใต้เนื่องจากภาษาลากีเป็นergative ทำให้อยู่ในภาษาเคิร์ดที่ 4
นักภาษาศาสตร์กลุ่มอื่นโต้แย้งว่าภาษาลากีมีความใกล้ชิดกับภาษาเคิร์ด แต่ไม่ระบุตำแหน่งของภาษาในดลุ่มภาษาอิหร่านตะวันตกเฉียงเหนือ
นอกจากนี้ก็ยังมีการตั้งภาษาลากีเป็นภาษาย่อยของภาษาลูรี แต่ผู้พูดภาษาลูรีอ้างว่าภาษาลากีนั้น "ยากหรือเป็นไปไม่ได้ที่จะเข้าใจ" Shahsavari ชี้ให้เห็นว่าบางครั้งภาษาลากีถูกมองเป็น 'ภาษาย่อยที่เปลี่ยนผ่านระหว่างเคิร์ดและลูรี'
==อ้างอิง==
== บรรณานุกรม ==
==อ่านเพิ่ม==
ลากี
ลากี